भगवती स्कूल में विज्ञान लैब का उद्घाटन
बालोतरा | भगवतीबाल निकेतन उच्च माध्यमिक स्कूल में गुरुवार को विज्ञान लैब का उद्घाटन किया गया। संस्था प्रधान फतेहसिंह ने समारोह में कहा कि वर्तमान युग कंप्यूटर विज्ञान का युग है। अत: विद्यार्थी जीवन ही जीवन का सबसे सुनहरा पल है। इस जीवन में सीखी गई शिक्षा विद्यार्थी को जीवन पर्यंत सफलता दिलाता है। कार्यक्रम के दौरान विद्यार्थियों को जीव विज्ञान, भौतिक विज्ञान रसायन विज्ञान संबंधी प्रायोगिक कार्य करवाए। इस दौरान खेराजराम, पारसमल, देवेंद्रसिंह, किशनाराम, लूणाराम, सुरेश कुमार, सुमेरसिंह, अर्जुन पांचल, हीराराम, पृथ्वीसिंह, जितेंद्र आदि मौजूद थे। कार्यक्रम का संचालन रणछोड़दास ने किया।
hin_Deva hin_Deva